Yevropa stol tennisi ittifoqi

Yevropa stol tennisi ittifoqi – Yevropada stol tennisi sportining boshqaruv organi hisoblanadi. Yevropa stol tennisi ittifoqi Xalqaro stol tennisi federatsiyasi tomonidan tan olingan yagona tashkilot hisoblanadi. Yevropa stol tennisi ittifoqi Yevropa darajasida stol tennisi bilan bogʻliq barcha masalalar, shu bilan birga uning 58 aʼzo assotsiatsiyalari tomonidan nazorat qilinadigan hududlarda sportni rivojlantirish va targʻib qilish, stol tennisi boʻyicha qitʼa musobaqalarini, xususan Yevropa chempionatlarini tashkil etish bilan shugʻullanadi.

Tarixi 
Stol tennisi boʻyicha jahon chempionatini 1957-yildan boshlab ikki yilda bir marta oʻtkaziladigan musobaqaga aylantirish toʻgʻrisidagi qaroridan keyin, Xalqaro stol tennisi federatsiyasi alohida Yevropa stol tennisi assotsiatsiyalarini keyingi juft yillarda Yevropa chempionatini oʻtkazishni koʻrib chiqishni taklif qildi. Shundan keyin 1957-yil 13-mart kuni Stokgolmda oʻsha yilgi Jahon chempionatida boʻlib oʻtgan uchrashuvda Avstriya, Belgiya, Bolgariya, Chexoslovakiya, Sharqiy Germaniya, Finlandiya, Fransiya, Vengriya, Lyuksemburg, Gollandiya, Portugaliya, Ispaniya, Shvetsiya, SSSR, Uels, Gʻarbiy Germaniya va Yugoslaviya assotsiatsiyalari tomonidan Yevropa stol tennisi Ittifoqi tashkil etildi. Yetti kishidan iborat kengash saylandi, ular orasida fransuz Jean Belot birinchi rais sifatida saylandi va birinchi stol tennisi boʻyicha Yevropa chempionati 1958-yilda Budapeshtda boʻlib oʻtdi.

1960-yilda Yevropa stol tennisi ittifoqi yigʻilishida Yevropa klublari jamoalari uchun musobaqa joriy etishni qaror qildi va 1961-yil boshida erkaklar uchun birinchi Yevropa klublar chempionlari kubogi boʻlib oʻtdi. Uch yil oʻtgach ayollar musobaqasi ham qoʻshildi. 1964-yilda Yevropa stol tennisi ittifoqi Yevropadagi yoshlar musobaqalari uchun mas’uliyatni oʻz zimmasiga oldi va 1970-yilda yosh oʻyinchilar uchun asosiy musobaqa Yoshlar o‘rtasidagi Yevropa chempionati deb qayta nomlandi. 1971-yilda tajribaviy turnir oʻtkazildi. Unda Yevropaning eng yuqori oʻn ikki reytingdagi tennischilari boshqa barcha raqiblar bilan uchrashuvchi musobaqa tizimida bellashdilar. Bu tadbir keyinchalik har yili „Yevropa Top-12“ nomi bilan oʻtkaziladigan boʻldi.

1984-yilda Nancy Evans Yevropa stol tennisi ittifoqidagi 27 yillik faoliyatidan soʻng nafaqaga chiqdi. Uning ajoyib xizmatlari eʼtirof etilib, u Yevropa stol tennisi ittifoqining umrbod faxriy aʼzosi etib tayinlandi.

1991 va 1995-yillar oraligʻida Yevropa stol tennisi ittifoqiga aʼzo assotsiatsiyalar soni keskin 37 tadan 52 taga koʻpaydi. Bu asosan Chexoslovakiya, shuningdek, sobiq Sovet Ittifoqi va Yugoslaviyaning parchalanishi va uning tarkibiga kirgan davlatlarning stol tennisi assotsiatsiyalarining arizalari tufayli roʻy berdi. 1998-yilda erkaklar klub jamoalari uchun Yevropa Chempionlar Ligasi tashkil etildi (ayollar Chempionlar Ligasi esa 2005-yilda tashkil etildi). 1999-yilda Yevropa stol tennisi ittifoqi Xalqaro stol tennisi federatsiyasi bilan birinchi televizion shartnomasini imzoladi, bu esa Chempionlar Ligasi oʻyinlarini Yevrosport kanalida jonli efirga uzatish imkonini berdi.

2000-yilda stol tennisi boʻyicha Yevropa chempionatini 2003-yildan boshlab toq sonli yillarga oʻzgartirish toʻgʻrisida qaror qabul qilindi. Bu Xalqaro stol tennisi federatsiyasining har yili toq yillardagi individual musobaqalar va juft yillardagi jamoaviy musobaqalar oʻrtasida navbatma-navbat oʻtkaziladigan stol tennisi boʻyicha jahon chempionatlarini oʻtkazishni boshlash toʻgʻrisidagi qaroriga javoban qabul qilingan qaror edi. 2007-yildan boshlab Yevropa chempionati har yili oʻtkazaladigan musobaqaga aylandi va 2016-yildan boshlab chempionatda juft yillarda yakkalik va juftlik musobaqalari, toq yillarda jamoaviy musobaqalar oʻtkaziladigan boʻldi.

Rossiyaning 2022-yilda Ukrainaga bostirib kirishi ortidan Yevropa stol tennisi ittifoqi Ijroiya kengashi Xalqaro Olimpiya qoʻmitasi (XOQ) tavsiyalariga binoan rossiyalik va belaruslik oʻyinchilar hamda rasmiylarni Yevropa stol tennisi ittifoqi tadbirlaridan chetlatdi. 2022-yil mart oyida tashkilotning rossiyalik prezidenti Igor Levitin oʻz vakolatlarini ixtiyoriy ravishda toʻxtatib qoʻydi.

Aʼzolar uyushmalari 
2022-yilning sentyabr oyida Yevropa stol tennisi ittifoqining 58 ta aʼzo uyushmasi boʻlgan va quyidagilarni oʻz ichiga olgan:

  – Albaniya stol tennisi federatsiyasi
  – Andorra stol tennisi federatsiyasi
  – Armaniston stol tennisi federatsiyasi
  – Avstriya stol tennisi assotsiatsiyasi
  – Ozarbayjon stol tennisi federatsiyasi
  – Belarus stol tennisi federatsiyasi
  – Belgiya stol tennisi federatsiyasi
  – Bosniya va Gersegovina stol tennisi federatsiyasi
  – Bolgariya stol tennisi federatsiyasi
  – Xorvatiya stol tennisi assotsiatsiyasi
  – Kipr stol tennisi assotsiatsiyasi
  – Chexiya stol tennisi assotsiatsiyasi
  – Daniya stol tennisi assotsiatsiyasi
  – Angliya stol tennisi assotsiatsiyasi
  – Estoniya stol tennisi assotsiatsiyasi
  – Finlandiya stol tennisi assotsiatsiyasi
  – Fransiya stol tennisi federatsiyasi
  – Gruziya stol tennisi federatsiyasi
  – Germaniya stol tennisi assotsiatsiyasi
  – Gibraltar stol tennisi assotsiatsiyasi
  – Gretsiya stol tennisi assotsiatsiyasi
  – Grenlandiya stol tennisi federatsiyasi
  – Guernsey stol tennisi assotsiatsiyasi
  – Vengriya stol tennisi assotsiatsiyasi
  – Islandiya stol tennisi assotsiatsiyasi
  – Irlandiya stol tennisi assotsiatsiyasi
  – Isroil stol tennisi assotsiatsiyasi
  – Italiya stol tennisi federatsiyasi
  – Jersey stol tennisi assotsiatsiyasi
  – Kosovo stol tennisi federatsiyasi
  – Latviya stol tennisi federatsiyasi
  – Lixtenshteyn stol tennisi assotsiatsiyasi
  – Litva stol tennisi federatsiyasi
  – Lyuksemburg stol tennisi federatsiyasi
  – Shimoliy Makedoniya stol tennisi assotsiatsiyasi
  – Malta stol tennisi assotsiatsiyasi
  – Moldova stol tennisi federatsiyasi
  – Monako stol tennisi federatsiyasi
  – Chernogoriya stol tennisi assotsiatsiyasi
  – Gollandiya stol tennisi assotsiatsiyasi
  – Norvegiya stol tennisi assotsiatsiyasi
  – Polsha stol tennisi federatsiyasi
  – Portugaliya stol tennisi federatsiyasi
  – Ruminiya stol tennisi federatsiyasi
  – Rossiya stol tennisi federatsiyasi (oʻyinchilar va rasmiy shaxslar tadbirlarda qatnashish taqiqlangan)
  – San Marino stol tennis federatsiyasi
  – Shotlandiya stol tennisi federatsiyasi
  – Serbiya stol tennisi assotsiatsiyasi
  – Slovakiya stol tennisi assotsiatsiyasi
  – Sloveniya stol tennisi assotsiatsiyasi
  – Ispaniya stol tennisi federatsiyasi
  – Shvetsiya stol tennisi assotsiatsiyasi
  – Shveysariya stol tennisi federatsiyasi
  – Turkiya stol tennisi federatsiyasi
  – Ukraina stol tennisi federatsiyasi
  – Uels stol tennisi assotsiatsiyasi

Shon-sharaflar zali 
2015-yil sentabr oyida Yevropa stol tennisi ittifoqi Yevropadagi stol tennisi sportiga ajoyib hissa qoʻshgan chempionlar, afsonaviy oʻyinchilar va boshqa shaxslarni sharaflash maqsadida „Yevropa stol tennisi shon-shuhrat zali“ni taqdim etdi. Quyidagi odamlar Shon-sharaflar zaliga kiritilgan:

2015
 Maria Alexandru
 Mikael Appelgren
 Otilia Bădescu
 Viktor Barna
 Csilla Bátorfi
 Stellan Bengtsson
 Zoltán Berczik
 Richard Bergmann
 Tamara Boroš
 Fliura Bulatova
 Gizi Farkas
 Jean-Philippe Gatien
 Gábor Gergely
 Andrzej Grubba
 Jill Hammersley
 Marie Hrachová
 Kjell Johansson
 István Jónyer
 Tibor Klampár
 Éva Kóczián
 Johnny Leach
 Judit Magos
 Mária Mednyánszky
 Jörgen Persson
 Valentina Popova
 Gertrude Pritzi
 Jörg Roßkopf
 Angelica Rozeanu
 Zoja Rudnova
 Werner Schlager
 Eberhard Schöler
 Ferenc Sidó
 Dragutin Šurbek
 Bettine Vriesekoop
 Jan-Ove Waldner
 Ella Zeller-Constantinescu

2016
 Hans Alsér
 Žarko Dolinar
 Marie Kettnerová
 Fred Perry
 Jean-Michel Saive
 Diane Schöler
 Agnes Simon
 Anna Sipos
 Bohumil Váňa

2017
 Vlasta Depetrisová
 Roland Jacobi
 Jacques Secrétin
 Nicole Struse

2019
 Peter Karlsson
 Li Jiao
 Harry Bartlett

Yana qarang 
 Osiyo stol tennisi ittifoqi

Manbalar

Havolalar 
 Yevropa stol tenisi ittifoqi
 Yevropa stol tenisi mashhurlari zallari

Lyuksemburg shahrida joylashgan xalqaro tashkilotlar
Xalqaro stol tennisi federatsiyasi
Standart tennis
Stol tennisi
Yevropada stol tennisi